CELEX: 22012D0356
Language: lv
Date: 2012-06-15 00:00:00
Title: 2012/356/ES: ĀKK un ES Ministru padomes Lēmums Nr. 1/2012 ( 2012. gada 15. jūnijs ) attiecībā uz ieguldījumu finansēšanas noteikumu un nosacījumu pārskatīšanu (ĀKK un ES Partnerattiecību nolīguma II pielikuma 1. nodaļa)

4.7.2012   
            
            
               LV
            
            
               Eiropas Savienības Oficiālais Vēstnesis
            
            
               L 174/27
            
         ĀKK UN ES MINISTRU PADOMES LĒMUMS Nr. 1/2012
   (2012. gada 15. jūnijs)
   attiecībā uz ieguldījumu finansēšanas noteikumu un nosacījumu pārskatīšanu (ĀKK un ES Partnerattiecību nolīguma II pielikuma 1. nodaļa)
   (2012/356/ES)
   ĀKK UN ES MINISTRU PADOME,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (1), ar jaunākajiem grozījumiem (turpmāk “ĀKK un ES Partnerattiecību nolīgums”), un jo īpaši tā 100. pantu,
   tā kā:
   
               (1)
            
            
               Starpposma novērtējums par ĀKK ieguldījumu mehānisma un Eiropas Investīciju bankas pašu resursu izmantošanu ĀKK reģionā tika veikts saskaņā ar ĀKK un ES Partnerattiecību nolīguma II pielikuma 6.b pantu. Viens no starpposma novērtējumā minētajiem ieteikumiem bija nodrošināt papildu dotāciju resursus tehniskajai palīdzībai.
            
         
               (2)
            
            
               Ņemot vērā starpposma novērtējuma rezultātus, finansējuma daļa, kas paredzēta procentu likmju subsīdijām, ko var izmantot ar projektiem saistītai tehniskai palīdzībai, kā paredzēts ĀKK un ES Partnerattiecību nolīguma II pielikuma 1. panta 3. punktā un 2. panta 9. punktā, būtu jāpalielina no 10 % līdz 15 %,
            
         IR PIEŅĒMUSI ŠO LĒMUMU.
   1. pants
   ĀKK un ES Partnerattiecību nolīguma II pielikumā izdara šādus grozījumus:
   
               1)
            
            
               pielikuma 1. panta 3. punktu aizstāj ar šādu:
               “3.   Procentu subsīdijas var kapitalizēt vai izmantot kā dotācijas. Procentu likmju subsīdiju summu, ko aprēķina to vērtības izteiksmē aizdevuma izmaksas brīdī, ieskaita procentu subsīdiju piešķīrumā, kas noteikts Ib pielikuma 2. punkta c) apakšpunktā, un maksā tieši EIB. Līdz 15 % no šā piešķīruma procentu likmju subsīdijām var arī izmantot, lai atbalstītu ar projektu saistītu tehnisko palīdzību ĀKK valstīs.”;
            
         
               2)
            
            
               pielikuma 2. panta 9. punktu aizstāj ar šādu:
               “9.   Procentu subsīdijas var kapitalizēt vai izmantot kā dotācijas. Līdz 15 % no budžeta procentu likmju subsīdijām var izmantot, lai atbalstītu ar projektu saistītu tehnisko palīdzību ĀKK valstīs.”
            
         2. pants
   Šis lēmums stājas spēkā tā pieņemšanas dienā.
   
      Portvilā, 2012. gada 15. jūnijā
      
         
            ĀKK un ES Ministru padomes vārdā –
         
         
            priekšsēdētājs
         
         A. BAPTISTE
      
   
   
      (1)  OV L 317, 15.12.2000., 3. lpp.